
[bookmark: _GoBack]ŠILUTĖS RAJONO SAVIVALDYBĖS ADMINISTRACIJOS
ŪKIO SKYRIUS

AIŠKINAMASIS RAŠTAS
DĖL TARYBOS SPRENDIMO „DĖL ILGALAIKIO MATERIALIOJO TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE“ PROJEKTO

2026 m. rugpjūčio 14  d.
Šilutė

	1. Parengto projekto tikslai ir uždaviniai.

	Sutikti perimti Šilutės rajono savivaldybės nuosavybėn Lietuvos Respublikos vietos savivaldos įstatymo 6 straipsnio 5 ir 6 punktuose nurodytoms savivaldybių savarankiškosioms funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą ilgalaikį materialųjį  turtą pagal šio sprendimo 1 priedą.
Priėmus Lietuvos Respublikos Vyriausybės nutarimą ir perėmus šio sprendimo 1 priede nurodytą turtą Šilutės rajono savivaldybės nuosavybėn, perduoti jį bendrojo ugdymo mokykloms pagal šio sprendimo 2 priedą valdyti, naudoti ir disponuoti juo patikėjimo teise, naudojant turtą gerinti švietimo paslaugų kokybę, aprūpinant efektyviai veikiančias bendrojo ugdymo mokyklas  kompiuterine įranga.

	2. Kaip šiuo metu yra sureguliuoti projekte aptarti klausimai.

	Vadovaujantis Lietuvos Respublikos vietos savivaldos įstatymo 6 straipsnio 5 ir 6 punktais, savarankiškosios savivaldybių funkcijos yra: savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas; švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas, prevencinių programų įgyvendinimo mokyklose užtikrinimas.
Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, savivaldybės tarybos sutikimu perimdama savivaldybių savarankiškosioms funkcijoms įgyvendinti valstybės turtą, kai šis turtas perduodamas savivaldybių nuosavybėn Vyriausybės nustatyta tvarka.
Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 19 straipsnio 1 dalies 4 punktu, nematerialųjį ir materialųjį turtą (išskyrus valstybės nekilnojamąjį turtą ir kitus nekilnojamuosius daiktus) Vyriausybės nustatyta tvarka perduodant savivaldybių nuosavybėn savivaldybių savarankiškosioms funkcijoms įgyvendinti.
Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo  12 straipsnio 1 dalimi, 2 dalies 1 punktu, Savivaldybės turtas, įskaitant pripažintą nereikalingu arba netinkamu (negalimu) naudoti savivaldybės turtą, patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka. Sprendimą dėl savivaldybės turto perdavimo patikėjimo teise savivaldybės tarybos nustatyta tvarka ir atvejais priima savivaldybės taryba arba jos įgalioti savivaldybės turto valdytojai. Savivaldybių turtas gali būti perduodamas patikėjimo teise savivaldybės biudžetinėms įstaigoms.

	3. Kokių pozityvių rezultatų laukiama.

	Šilutės rajono savivaldybės bendrojo ugdymo mokykloms bus perduotas turtas pagal šio sprendimo 2 priedą valdyti, naudoti ir disponuoti juo patikėjimo teise, naudojant turtą švietimo paslaugų kokybei gerinti, aprūpinant efektyviai veikiančias bendrojo ugdymo mokyklas kompiuterine įranga.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Galiojančių bei keistinų aktų nėra; Kolegijos ar mero priimamų aktų nereikia.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Antikorupcinio vertinimo atlikti nereikia.

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Nacionalinės švietimo agentūros 2026 m. rugpjūčio 7 d. raštas Nr. SD-2271 „Dėl ilgalaikio materialiojo turto perėmimo savivaldybės nuosavybėn“.
Nacionalinė švietimo agentūra (toliau – Agentūra), vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu, prašo Šilutės rajono savivaldybės perimti savivaldybės nuosavybėn savarankiškosioms savivaldybės funkcijoms įgyvendinti valstybei nuosavybės teise priklausantį ir šiuo metu Agentūros patikėjimo teise valdomą valstybės ilgalaikį materialųjį turtą (kompiuterinę įrangą).
Savivaldybės nuosavybėn perduodamas turtas įsigytas Europos regioninės plėtros fondo ir bendrojo finansavimo lėšomis įgyvendinant projektą „Ugdymo priemonės mokykloms“ (Nr. 10-063-P-0001).
Agentūra prašo inicijuoti savivaldybės tarybos sprendimo dėl sutikimo perimti savivaldybės nuosavybėn Lietuvos Respublikos vietos savivaldos įstatymo 6 straipsnio 5 ir 6 punktuose nurodytoms savarankiškosioms savivaldybių funkcijoms įgyvendinti ilgalaikį materialųjį turtą priėmimą.

	8. Projekto autorius ar autorių grupė.

	Daiva Thumat, Ūkio skyriaus vyriausioji specialistė.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Sutikti perimti Šilutės rajono savivaldybės nuosavybėn ; Nacionalinės švietimo agentūros patikėjimo teise valdomą ilgalaikį materialųjį turtą.

	10. Kiti, autorių nuomone, reikalingi pagrindimai ir paaiškinimai.

	Papildoma medžiaga pridedama.





Ūkio skyriaus vyriausioji specialistė				        		     	     Daiva Thumat

